Glira

La Glira (IPA: ['ʎiːra], pl. ['ʎiːrə]) è ne rescecatore luonghe cchiù o méne 30 cendímetre (de gle quale 13 de coda) che pésa mmèdia 100 gramme.

Tè na pelliccia de chelore grigge caštane ngòpp’a la schina, mindre la panza è ghianga; gle musse tè du uocchie ruosse é ciérte baffe fute é luonghe (che siérvene a attendà), le récchie tonne, suo cchiuttòšte peccerélle é jéscene jušte ne ccone fore da la pelliccia.

Pare na ciurla, ma uardènne buone la coda longa é sèmbe ritta se capisce ca è na glira.

 Spannemiénde 
È spasa pe l'Euròpa é l'Asia. A l'Euròpa ze tròva da gle nòrd de la Spagna affin'a l'Ucraina. A l'Etalia ze tròva fácele, méne ca a la Chiana Padana, a la penísera salendina é a la Sicilia de penènde. Šta pure ngim'a l'Alpe affin'a 1500 mètre ávete.

Camba mmiés'a gle bòsche (da 600 a 1500 m) addó ze fà le nédera dénd'a le cavótera de gl'álbere viécchie.

Categurìa:Gliride